Knormoer: Alonso se Hilux-tuiskoms laat die mielielande stoom | Netwerk24
Nog 2 aangekeer vir sendeling se moord
Die polisie in Noordwes het Maandag nóg twee verdagtes in hegtenis geneem in verband met die moord op die Belgiese sendeling Joseph Hollanders (83).
Kan Fordyce Proteas ‘help’ op Wanderers?
’n Legende van Suid-Afrikaanse padwedlope, Bruce Fordyce, sal hopelik vandeesweek ’n gelukbringer vir die Protea-krieketspan wees wanneer hy poog om die toetsreeks teen Engeland op die Wanderers te red.
Vrystaatse opkikker-oortreder terug op veld
’n Rugbyspeler wat ’n paar jaar gelede by ’n Cravenweek-toernooi betrap is dat hy ’n verbode middel gebruik het, gaan straks vanjaar in die Varsitybeker-reeks in aksie wees.
Boks: SA se 1ste swart wêreldkampioen sterf
Daar sal Donderdag in Randfontein ’n gedenkdiens vir Peter (Terror) Mathebula, Suid-Afrika se eerste swart bokser wat daarin kon slaag om ’n wêreldtitel te wen, gehou word.
Kom verduidelik, sê parlement aan SAL-sakeredders
Die parlement gaan die sakereddingspraktisyns van die Suid-Afrikaanse Lugdiens (SAL) nooi om hom toe te spreek oor hul planne om die nasionale lugdiens reg te ruk.
Tshwane-metro betaal nog nie heffing op krag terug
Duisende inwoners van Pretoria wat hul elektrisiteit vooraf aankoop, wag steeds vir ’n terugbetaling van die Tshwane-metro vir ’n onwettige vaste heffing op kraglewering.
Necsa betaal salarisse, maar nie voordele
Die Kernenergiekorporasie van Suid-Afrika (Necsa) gaan op 24 Januarie sy werknemers se basiese salaris betaal.
Netflix wys Japanse animasierolprente in SA
Verdien 'n boelie simpatie?
Die akteur Jaques de Silva glo dis moeilik om te bepaal of mense simpatie sal hê met die boelie Erik in die eenmanstuk Evil wat tot Saterdag in die Theatre on the Square in Johannesburg opgevoer word.
Ozzy Osbourne hét Parkinson se siekte
Ozzy Osbourne (71), die Britse rockster, het Dinsdag in ’n onderhoud onthul dat hy Parkinson se siekte het.
Knormoer: Alonso se Hilux-tuiskoms laat die mielielande stoom
Knormoer vermoed die ou Wes-Transvaal (of dan Noordwes, in vandag se taal) was lanklaas so in rep en roer soos die afgelope naweek.
Die pragtige Mercedes 600 Pullman Landaulet wat tans by die Frankfurtse Motorskou te sien is. Eens het dit aan Senegal se diktator behoort.
Dis mos nie aldag wat ’n Spanjaard in Lichtenburg se hoofstraat afry nie. ’n Voormalige Formule Een-kampioen, op die koop toe. En dit in ’n Hilux, nogal.
Knormoer vermoed dit was meer as net die mampoerketels wat Saterdag gestoom het.
Die plaaslike dames (en heelwat van Gauteng en die Vrystaat, as hy so na die gegons op sosiale media gekyk het) het behoorlik bontgestaan om ’n selfie met die Spaanse held te neem. En enigiets het getel, selfs al was Fernando Alonso net doer op die agtergrond in sy rooi-en-wit ren-bakkie.
Knormoer sê nie veel hieroor nie. Hy maak maar net ’n nota. Vir wanneer Maria Sharapova eendag hier gaan kom tekkies aantrek vir ’n tennisstryd, en ons manne die kameras sydelings laat draai.
Vlees is vlees, en mooi is mooi. As dit boonop in ’n warmgemaakte bakkie is, sing die engele korale.
’n Berg van ’n burg
As Knormoer ’n rand kon kry vir elke keer wat Lichtenburg as Lichtenberg geskryf is tydens die naweek se stofkapades in die mielielande, het hy nou iewers op ’n eiland met ’n sambreeldrankie in die hand gesit en kyk hoe julle almal werk.
Vingers op die knoppe: Was dit ’n geval van onkunde, luiheid of moedswilligheid? Of sommer al drie?
Komaan, mense. Lees net op die kaart: Colesberg, Lichtenburg. Hoe moeilik kan dit wees?
Geen wonder hierdie dorpies kry so min toeriste nie. Die mense spel dit konstant verkeerd!
Die Pullman en die diktator
Slap links van al die blink motors by die Frankfurtse Motorskou was daar ’n saal wat spesiaal gereserveer is vir ’n uitstalling van klassieke voertuie.
Maar nie net sommer enige Volksie en Ford nie. Daar was allerhande interessante en historiese rygoed, en peperduur ook.
Een vuurwa wat Knormoer se oog getref het, was ’n lang, slap Mercedes van 1971: ’n 600 Pullman Landaulet.
Dié Merc had ’n gawe storie. Dit is een van net 49 modelle wat ooit gebou is. Die Pullman was die langste weergawe van die 600-familie (oor die ses meter, buffer tot buffer) en dié weergawe het ses deure gehad.
Dié Landaulet was die “halwe cabriolet”-weergawe. Dus, die agterste gedeelte van die slap weeldewa (tot by die agterste ry sitplekke) het ’n lapdak gehad wat plat kon wegvou. Die res van die voorkant het die gewone metaaldak gehad.
Die pous het desjare in so ’n wit Landaulet gery. Daardie oop dak agter was ideaal vir Papa om regop in te staan en vir die waarderende skares ’n pouslike kus te waai.
Die ander kopers van die Landaulet was meer puntenerige individue. Soos, wel, diktators.
Ons swart Landaulet by Frankfurt is in 1971 by die voordeur van Senegal se president afgelewer.
Of Dakar nou swak paaie gehad het al dan nie, het nie gepla nie. So ook nie die vraag of sy mense daai Merc met sy komplekse en toe unieke lugveringstelsel hoegenaamd sou kon herstel het nie. Of die motor se outomatiese vens­ters, die wegvoubare lapdak en sy grote 6.3-liter-V8 nie.
Jip, die 600 Pullman Landaulet, een van net 49 in die wêreld, het gou onder die stof gestaan. En toe spoorloos verdwyn. In die 1990’s het ’n Duitser dit weer opgespoor, verwaarloos en verrinneweer. Toe, later in 2008, het die Mercedes-museum in Stuttgart dit weer gekoop en kon hy die statige motor tot sy volle glorie herstel.
’n Hartseer verhaal vir die 600 Pullman én vir Senegal. Slegs een het ’n gelukkige einde gekry.
Meer oor: Motors | Knormoer
KNORMOER: Melkkanne vir paaie? Ja, seblief
KNORMOER: ‘Pst, Jean-Pierre, jy ry ’n bietjie hard’
Knormoer: Groot geraas . . . en tog gedemp
Knormoer: VW en sy ‘stadsbou’-drome
Dodelike coronavirus versprei na Amerika
Telkom: Gesprekke oor afleggings begin